19/05/2011 | Administración LocalMunicipal
Porto do Son
Notificación por edicto

De conformidade co artigo 59.5 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, e intentada por dúas veces a notificación no domicilio sinalado polo interesado, por medio do presente cúrsase notificación a OFIMÁTICA SERVICIOS MÚLTIPLES SLU do acordo da Xunta de Goberno Local, adoptado na sesión ordinaria de data de 07/04/2011 que a continuación se indica: A Xunta de Goberno Local, por unanimidade dos asistentes, ADOPTA O SEGUINTE ACORDO: “A Xunta de Goberno Local, órgano competente para a adopción deste acordo, en virtude da delegación de competencias efectuada por Decreto nº 373/2009 de 23/11/2009; e visto a Disposición Adicional Segunda da Lei 30/2007, de 30 de outubro de Contratos do Sector Público. Visto que con data de 23 de xaneiro de 2007, asinouse un contrato administrativo de subministro, modalidade renting, dunha máquina fotocopiadora para as oficinas xerais do Concello de Porto do Son, cunha prazo de execución de 48 meses, a contar dende a data efectiva da entrega da subministración (10 de xaneiro de 2007) estando polo tanto xa vencido o devandito contrato administrativo. Sendo necesario a celebración dun novo contrato de subministro, modalidade renting, que teña por finalidade a substitución do anterior; sendo de igual xeito necesaria a ampliación do obxecto contractual primixenio, que agora suporía o subministro, modalidade renting de seis (6) máquinas fotocopiadoras con destino nas dependencias municipais que figuran no Prego de Cláusulas Administrativas Particulares e Prego de Prescricións Técnicas. Visto, que en aplicación do artigo 122 da LCSP está xustificada a celebración do contrato administrativo. Visto que por Decreto de Alcaldía-Presidencia nº 17/2010 de data de 12/01/2011, iniciouse o expediente de contratación mediante procedemento negociado sen publicidade. Visto que os Pregos de Cláusulas Administrativas Particulares e Pregos de Prescricións Técnicas, reducen o obxecto contractual a seis máquinas fotocopiadoras; considerando xustificada dita redución por aplicación de criterios de contención e de máxima austeridade no gasto público. Visto o Informe conxunto de Secretaría e Intervención, IS nº 7/2011 de data de 10/03/2011. Visto o restante contido dos Pregos de Cláusulas Administrativas Particulares e os Pregos de Prescricións Técnicas. Vista a existencia de crédito, habilitado mediante unha modificación orzamentaria, autorizada na XGL de data de 10/03/2011. Visto o acordo adoptado pola XGL, en Sesión Ordinaria, de data de 10/03/2011 onde se aprobaba o expediente de contratación, os Pregos de Cláusulas Administrativas Particulares e de Prescricións Técnicas, se dispoñía a apertura do procedemento negociado sen publicidade de adxudicación e se ordenaba cursar invitación a tres empresas. Visto o Certificado de Secretaría das invitacións cursadas ás tres empresas e das proposicións presentadas, de data de 06/04/2011. Visto o Informe conxunto de Secretaría e Intervención, relativo á fase de Admisión e Inadmisión de licitadores, IS nº 12/2011 e IR nº 10/2011, de data de 07/04/2011. Examinada a documentación administrativa presentada polos tres licitadores invitados a participar á licitación. PRIMEIRO: Inadmitir á licitación á empresa OFIMÁTICA Y SERVICIOS MÚLTIPLES SLU, por non acreditar a súa solvencia técnica de conformidade co esixido no Prego de Cláusulas Administrativas Particulares e a Lei 30/2007, de 30 de outubro, de Contratos do Sector Público; e non ser esta circunstancia subsanable. SEGUNDO: Requirir ao licitador NOROESTE TECNOLOGÍAS IT GLOBAL SL, para que subsane a seguinte documentación administrativa: - Que aporte copia compulsada do CIF da empresa. - Que aporte o documento orixinal do Informe da Institución Financeira que acredita a solvencia económica. - Acreditación da solvencia técnica ou profesional: o licitador acredita a solvencia técnica pero non do xeito especificado na LCSP. Debe acreditarse por calquera dos medios previstos no artigo 66.1 da LCSP, e do xeito especificado na Lei, esto é:  Relación dos principais subministros durante os últimos 3 anos, indicando importe, datas e destinatario público/privado; máis acreditación dos subministros: no caso de destinatario público con certificado; no caso de destinatario privado mediante certificado expedido por este ou declaración do empresario.  Indicación do persoal técnico e unidades técnicas dos que se dispoña para a execución do contrato, especialmente os encargados do control de calidade.  Descrición das instalacións técnicas, das medidas para garantir a calidade e dos medios de estudio e investigación da empresa.  Mostras, descricións e fotografías dos produtos a subministrar, cuxa autenticidade poida certificarse a petición da entidade contratante.  Certificados expedidos polos institutos ou servizos oficiais encargados de control de calidade. - Que aporte compromiso de adicar á execución do contrato os medios persoais e materiais suficientes para a correcta execución do mesmo; sinalando expresamente cales son eses medios persoais e materiais. TERCEIRO: Requirir ao licitador V7 INFORMÁTICA BARBANZA SL, para que subsane a seguinte documentación administrativa: - Que aporte copia compulsada do CIF da empresa. - Que aporte o documento orixinal do Informe da Institución Financeira que acredita a solvencia económica. - Acreditación da solvencia técnica ou profesional: o licitador acredita a solvencia técnica pero non do xeito especificado na LCSP. Debe acreditarse por calquera dos medios previstos no artigo 66.1 da LCSP, e do xeito especificado na Lei, isto é:  Relación dos principais subministros durante os últimos 3 anos, indicando importe, datas e destinatario público/privado; máis acreditación dos subministros: no caso de destinatario público con certificado; no caso de destinatario privado mediante certificado expedido por este ou declaración do empresario.  Indicacion do persoal técnico e unidades técnicas dos que se dispoña para a execución do contrato, especialmente os encargados do control de calidade.  Descrición das instalacións técnicas, das medidas para garantir a calidade e dos medios de estudio e investigación da empresa.  Mostras, descricións e fotografías dos produtos a subministrar, cuxa autenticidade poida certificarse a petición da entidade contratante.  Certificados expedidos polos institutos ou servizos oficiais encargados de control de calidade. - Que aporte compromiso de adicar á execución do contrato os medios persoais e materiais suficientes para a correcta execución do mesmo; sinalando expresamente cales son eses medios persoais e materiais. CUARTO: Os licitadores dispoñen dun prazo de tres días hábiles, a contar dende o seguinte ó da recepción desta notificación vía telefax, para proceder á subsanación da documentación sinalada, de conformidade co sinalado no artigo 81.2 do RD 1098/2001. De non facelo, excluirase a súa oferta no procedemento de contratación.” RECURSOS: Contra este acordo que é un ACTO DE TRÁMITE que decide directa ou indirectamente sobre o fondo do asunto, poderá interpoñerse potestativamente recurso de reposición, no prazo dun mes, a contar dende o seguinte día hábil á recepción da presente notificación diante do Alcalde-Presidente. Se transcorrido un mes dende a interposición do recurso non se recibira resolución expresa do mesmo, terase por desestimado e poderase interpoñer o recurso contencioso-administrativo ante o Xulgado ou Sala do Contencioso-Administrativo do Tribunal Superior de Xustiza de Galicia, no prazo de 6 meses a contar dende o día seguinte a aquel en que o Concello tería que resolver o recurso de reposición, na forma e cos requisitos esixidos na Lei 29/1998, de 13 de xullo, reguladora da xurisdicción contencioso-administrativa. No caso de resolución expresa desestimatoria do recurso de reposición, o prazo para interpoñer o recurso contencioso-administrativo será de dous meses ante o órgano da xurisdicción contencioso-administrativa. De tódolos xeitos, pódese intepoñer directamente o recurso contencioso-administrativo, sen necesidade de interpoñer previamente o recurso de reposición, ante o órgano da xurisdicción contencioso-administrativia, no prazo de dous meses a contar dende o seguinte día hábil á recepción da presente notificación, na forma e cos requisitos esixidos na Lei 29/1998, de 13 de xullo, reguladora da xurisdicción contencioso-administrativa. Todo elo sen prexuízo da interposición de calquera outro recurso que o interesado estime pertinente. Porto do Son, a 10 de maio de 2011. O ALCALDE-PRESIDENTE Asdo. D. Xoán Pastor Rodríguez Santamaría.